Translate the text from Welsh to English.



 
Yn 2018, cyhoeddodd y Pwyllgor Plant, Pobl Ifanc ac Addysg ei adroddiad, Cadernid Meddwl, a oedd yn trafod anghenion emosiynol ac iechyd meddwl plant a phobl ifanc.  Mewn ymateb i’r adroddiad hwnnw, cyhoeddwyd y byddem yn creu Grŵp Gorchwyl a Gorffen Cyd\-Weinidogol i roi cyngor i ni ar y gwaith sydd ei angen i ddiwallu anghenion pobl ifanc y tu allan i wasanaethau iechyd meddwl prif ffrwd. Mae hyn yn ategu'r rhaglen Law yn Llaw at Blant a Phobl Ifanc, ac yn datblygu rôl ysgolion – y dull ysgol gyfan, fel rhan o ddull gweithredu ar lefel system gyfan ehangach.


Rydym wedi bod yn hapus i wneud hyn yn flaenoriaeth ar y cyd, a heddiw yw’r garreg filltir arwyddocaol nesaf yn ein gwaith wrth i ni lansio'r ymgynghoriad ffurfiol ar ganllawiau ein fframwaith ar gyfer ysgolion ar ddatblygu a gwreiddio’u dulliau gweithredu ar lefel ysgol gyfan. Yn awr yn fwy nag erioed, wrth inni ddechrau llacio’r cyfyngiadau a gyflwynwyd yn sgil pandemig Covid\-19, ein prif flaenoriaeth yw gwarchod lles emosiynol a meddyliol ein plant a'n pobl ifanc. Mae'r pandemig a'r cyfnod clo diweddar hwn wedi effeithio ar bob un ohonom, yn enwedig ein plant sydd wedi gorfod dioddef misoedd heb weld ffrindiau ac aelodau agos o'u teulu, eu neiniau a'u teidiau. Mae plant a phobl ifanc wedi gweld newid aruthrol yn y ffordd y cânt eu haddysgu; ac mae rhai wedi gorfod dygymod â phrofedigaeth a cholli anwyliaid. 


Nod y canllawiau hyn yw ceisio cefnogi ein hymateb i Covid\-19 drwy sicrhau bod ysgolion yn cydnabod ac yn ystyried pwysigrwydd nid yn unig lles dysgwyr, ond hefyd lles yr ysgol fel cymuned ehangach. Maent yn ychwanegu at yr amrywiaeth o arferion da sydd eisoes ar waith yn lleol, yn rhanbarthol ac yn genedlaethol ledled Cymru. Ym mis Mehefin 2019, cyhoeddodd Estyn adroddiad ‘Iach a hapus’ sy’n ymdrin â sut y mae ysgolion cynradd ac uwchradd yn cefnogi iechyd a lles disgyblion.  Dangosodd yr adroddiad fod tua dwy ran o dair o ysgolion cynradd ac un o bob tair ysgol uwchradd  yn mynd ati mewn ffordd gynhwysol, ar lefel ysgol gyfan, i roi sylw i iechyd a lles disgyblion. Fodd bynnag, ein huchelgais ni yw gweld pob ysgol yn mabwysiadu dull gweithredu tebyg.  Nid dim ond fel ymateb i Covid19, ond yn y tymor hirach, fel bod pob dysgwr yn gallu datblygu i fod yn unigolyn hyderus ac empathig; a’i fod yn gallu cael  gafael ar lefel briodol o gymorth lles, a hynny mewn ffordd amserol, os a pha bryd bynnag y bo angen y cymorth hwnnw arno.


Dyna mae’r fframwaith yn ceisio’i gyflawni, a hynny drwy hyrwyddo cysondeb a thegwch. Nid yw'n fwriad gosod beichiau newydd ar ysgolion, ond yn hytrach sicrhau bod y trefniadau cynllunio a gwelliant parhaus sy'n bodoli eisoes yn rhoi ystyriaeth lawn i anghenion lles mewn ysgolion. Bwriad y fframwaith yw cefnogi ysgolion i adolygu eu gweithdrefnau lles eu hunain ac i ddatblygu cynlluniau i fynd i'r afael â'u gwendidau ac ychwanegu at eu cryfderau.  Mae'n nodi rôl Llywodraeth Cymru, Awdurdodau Lleol, consortia, y Gwasanaeth Iechyd Gwladol ac eraill, megis y trydydd sector wrth gefnogi'r ysgol. Mae hefyd yn cydnabod na all yr ysgol ddiwallu holl anghenion cymhleth yr holl bobl ifanc ar ei phen ei hun.  Yn yr un modd, bwriedir diwallu hefyd anghenion lles athrawon a staff eraill yr ysgol gymaint â dysgwyr.


Nid yw'r fframwaith yn ymwneud â hyrwyddo unrhyw fenter unigol, na hyrwyddo un ymyrraeth ar draul y llall, gan nad oes un ateb twt a phendant i’r materion hyn. Bydd angen i bob ysgol ystyried sut y mae'n ymdrin â'i hanghenion yn unol â'i hamgylchiadau unigryw ei hun. Yn ei hanfod, mae'r fframwaith yn atgyfnerthu'r pethau bach sy'n meithrin y cydberthnasau cadarnhaol sydd, yn anad dim, yn gwneud y gwahaniaeth ac sy'n meithrin yr ymdeimlad o berthyn ac o gymuned. Nid yw'r fframwaith yn ddogfen sy’n sefyll ar ei phen ei hun ychwaith; caiff ei ategu gan gyfres o adnoddau i helpu ysgolion i ddatblygu, gweithredu ac adolygu’r dulliau a ddefnyddir ganddynt ar lefel ysgol gyfan.  Mae'r adnoddau hyn yn cael eu datblygu ochr yn ochr â’r fframwaith. 


Rydym hefyd yn falch o ddarparu £5m i gefnogi’r gwaith hwn yn 2020\-21; daw £3m o’r gyllideb Iechyd a £2m o’r gyllideb Addysg. Mae hyn yn dangos ymrwymiad y ddau bortffolio i’r gwaith pwysig hwn ac yn cydnabod y manteision y gall eu cynnig o ran ein cyfrifoldebau addysg ac iechyd.


Wrth ddatblygu'r fframwaith rydym wedi cysylltu ag amrywiaeth o bartneriaid ar draws y sectorau addysg, iechyd a'r trydydd sector. Mae gormod i'w henwi, er ein bod am ddiolch i bob un ohonynt, ac yn enwedig i'r aelodau hynny o'r Grŵp Gorchwyl a Gorffen Cyd\-Weinidogol, ac i'r Grŵp Cyfeirio Rhanddeiliaid a’r Grŵp Rhanddeiliaid Ieuenctid, am eu brwdfrydedd wrth gyflawni’r gwaith hwn a'u hymrwymiad iddo.       


Dyma gyfle'r gymuned ehangach i wneud sylwadau. Yn benodol, rydym am glywed barn a sylwadau'r bobl hynny sy'n ymwneud yn uniongyrchol â darparu addysg ar draws Cymru, a'r bobl ifanc sy'n cael mynediad at yr addysg honno ac yn cael budd ohoni, gan mai nhw fydd yn elwa ar y gwaith hwn yn y pen draw.


https://llyw.cymru/sefydlu\-dull\-ysgol\-gyfan\-o\-ymdrin\-ag\-iechyd\-lles\-meddyliol







Translation:


 
In 2018 the Children, Young People and Education (CYPE) Committee published its Mind Over Matter Report on the emotional and mental health needs of children and young people.  In response we announced we would jointly convene a Ministerial Task and Finish Group to advise us on the work needed to meet the needs of young people outside of mainstream mental health services. This compliments the Together for Children and Young People Programme, and develops the role of schools – the whole school approach, within a wider whole system approach.


We have been happy to make this a joint priority and today marks the next significant milestone in our work as we launch the formal consultation on our framework guidance for schools on developing and embedding their own whole school approaches. Now more than ever, as we begin to ease out of the restrictions caused by the Covid19 pandemic, the emotional and mental wellbeing of our children and young people has to be our number one priority. The pandemic and subsequent ‘lockdown’ has affected us all, particularly our children who have had to endure months without seeing friends and close family members, such as their grandparents; have seen the way in which they are educated change way beyond recognition; and, for some, have had to cope with the bereavement of loved ones. 


This guidance seeks to support our Covid19 response by ensuring schools recognise and take account of the importance of not just learner wellbeing, but also the wellbeing of the wider school community. It builds on the range of good practice already occurring locally, regionally and nationally across Wales. In June 2019, Estyn published Healthy and Happy, its report into how primary and secondary schools support the health and wellbeing of pupils. This showed that around two\-thirds of primary and a third of secondary schools have an inclusive whole\-school approach to pupils’ health and wellbeing. However, our ambition is for all schools to have such an approach. Not just as a response to Covid19, but longer\-term so that all learners are able to develop as confident and empathetic individuals; and when, and if, needed that they can access an appropriate and timely level of wellbeing support.


That is what the framework is intended to achieve, by promoting consistency and equity.  It is not intended to impose new burdens on schools, rather ensure that existing planning and continuous improvement arrangements take full account of the schools’ wellbeing needs. It is intended to support schools in reviewing their own wellbeing landscape and in developing plans to addresses their weaknesses and build on their strengths. It sets out the role of Welsh Government, LAs, Consortia, the NHS and others, such as the third sector in supporting the school. It also recognises that the school alone cannot meet all the needs of what is a complex population of young people. Equally it is also intended to meet the wellbeing needs of teachers and other school staff as much as learners.


The framework is not about promoting any one initiative, nor intervention over any other as there is no ‘silver bullet’ and each school will need to consider how it addresses its needs in line with its own unique circumstances. At its heart the framework is about reinforcing the little things which build the positive relationships which, above all, make the difference and which foster the sense of belonging and community.  Nor is the framework a standalone document, it will be supported by a suite of complimentary resources to help schools develop, implement, take forward and review their own whole school approaches. These resources are being developed in parallel to the framework. 


We have also been pleased to make available £5m to support this work in 2020\-21, with £3m from the Health and £2m from the Education budgets. This demonstrates our joint commitment to this important work and recognises the benefits it can bring to both our education and health responsibilities.


In developing the framework we have engaged with a range of partners across education, health and the third sectors. There are too many to mention, though we want to thank them all, and in particular those members of our Joint Ministerial Task and Finish Group and the supporting Stakeholder Reference and Youth Stakeholder Groups for their enthusiasm and commitment to this work.         


Now it is the turn of the wider community to comment. In particular we want to hear the views and comments of those people directly involved in delivering education across Wales and the young people who access and benefit from that education, as they are the ultimate beneficiaries of this work.


https://gov.wales/embedding\-whole\-school\-approach\-mental\-health\-and\-well\-being